《青玉案·式之约社园看桃花》
清代·夏孙桐

看花伴侣今存几。又佳约、春游始。池上小桃浑解事。

含烟如笑，弄晴如醉，不放春光逝。

洛阳剩得名园记。世外桃源漫相拟。珍重落花时节未。

半阑残照，一湾流水，消息东风里。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。